 Champions league: Real Madrid gba ife ẹyẹ fún ìgbà kẹta ní tẹlé ǹ tẹlé Real Madrid gba ife ẹyẹ fún ìgbà kẹta ní tẹlé ǹ tẹlé Ami ayo mẹta si ẹyọkan ni wọn fi gbẹyẹ mọ liverpool lọwọ ni papa iṣire Kiev. Real madrid ni ikọ agbábọọlù àkọkọ tí yóò gba ife yìí fún sáà mẹta tẹléra Kareem Bẹnzema lo kọkọ gba goolu wọle ni igba ti ifẹsẹwọnsẹ naa wọ iṣẹju kọkanlelaadọta ti aṣọle Liverpool ṣe aṣiṣe pẹlu bọọlu to fẹ ju si akọgbẹ rẹ. Idamu ọkan bọ sagbo ikọ Liverpool nigbati ogunna gbongbo agbabọọlu wọn, Mohammed Salah ni lati jade kuro lori papa lẹyin ti o ti fi ejika rẹ ṣeṣe ninu itakangbọn pẹlu Sergio Ramos, Balogun ikọ Real Madrid. Ifarapa Salah da idamu silẹ fun Liverpool Laipẹ rẹ naa ni agbabọọlu Real Madrid, Dani Carvajal pẹlu jade nitori oun pẹlu fara ṣeṣe. Ko pẹ pupọ lẹyin eyi ti Mane, agbabọọlu Liverpool daa pada. Gareth Bale lo tan bi oorun ni ifẹsẹwọnsẹ naa Amọṣa ọrọ yi pada nigbati Gareth Bale gba ikeji wọle fun Real Madrid ni iṣẹju kẹrinlelọgọta ifẹsẹwọnsẹ naa, iyẹn iṣẹju mẹta lẹyin ti olukọni Real Madrid, Zinedine Zidane gbe e wọle. Eyi ko dabi ẹni to Gareth Bale nitori isẹju kẹtalelọgọrin ifẹsẹwọnsẹ naa lo tun gba ayo miran wọle. Mane, ọmọ Senegal gba goolu wọle fun Liverpool Gbogbo ija fitafita awọn agbọọlu Liverpool lo ja si pabo. Àwọn iròyin tì ẹ leè ní ìfẹ síí: Lori papa iṣire Kiev ni aṣekagba idije Champions league yoo ti waye : Ẹgbẹ agbabọọlu Real madrid ti gba ife ẹyẹ Champions league ti ọdun yii. 